《寄元叔》
宋代·李正民

湖海飘零畏甲兵，敢将笔墨论功名。好官未忆羊元保，万户难侯李北平。

智短云霄曾踠足，老来农圃合谋生。王维荐弟虽无愧，尚恐诸公厌祢衡。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。